ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ОКОЛНАТА СРЕДА И ВОДИТЕ

Г-ЖА ИВЕЛИНА ВАСИЛЕВА

**ВЪПРОС**

От Светослав Белемезов и проф. Иван Костадинов Станков

народни представители от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасяме въпрос

**ОТНОСНО:** Инсталирането на измервателна апаратура за отчитане на отнети води, плащането на такси за замърсяване и налагане изискването за заустване на отпадъчни води

**Уважаема госпожо министър**,

С приетия Закон за водите се определя задължението на производителите от рибовъдство и аквакултурите, които са представители предимно на дребния и среден бизнес, да инсталират измервателна апаратура и да се отчитат количествата отнети води. Това задължение е много тежко и обременяващо за тях и е недостатъчно обосновано, защото реално не се извършва водовземане, а за ползване на воден обект. Рибата и аквакултурите ползват водоизточниците като естествена среда, но те не изразходват (консумират) водата.

Тезата, че рибовъдите и производителите на аквакултури са замърсители на водоемите също не е достатъчно добре аргументирана. Естествените водоеми се самопречистват в повечето случаи, изкуствените имат пречиствателни съоражения. В садките са регистрирани замърсявания, но има акредитирани лаборатории, които доказват това и замърсителите си плащат. Заустването на водоемите се налага само в случаите на доказано замърсяване.

Изискването на „Басейнова“ дирекция към МОСВ да се заплащат такси 3 години назад също тревожи изключително рибовъдите и производителите на аквакултури и изплащането им ще бъде непосилно за тях.

**Във връзка с горепосоченото бихме желали да Ви отправим следния въпрос:**

Считате ли, за целесъобразно монтирането на измервателни съоражения в необитаеми зони, каквито са водоползвателните от рибовъдите и аквапроизводителите водоеми и може ли да се защити тезата, че в тези басейни има водоразход и замърсяване от обитателите в тях?

София, 11.03.2016г. Народен представител:

н.п.Светослав Белемезов

н.п.проф. Иван Станков